b'\n_START_ARTICLE_\nNakajima E8N\n_START_PARAGRAPH_\nNakajima E8N (Liittoutuneiden raportointinimi Dave) on japanilainen kaksitasoinen vesilentokone, jota k\xc3\xa4ytettiin Keisarillisen Japanin laivaston lyhyen kantaman (alle 1\xc2\xa0000\xc2\xa0km) lentotiedusteluun. Konetyyppi ensilensi vuonna 1934, ja oli tuotannossa vuosina 1935 - 1940, jolloin sit\xc3\xa4 valmistettiin 755 koneyksil\xc3\xb6n verran._NEWLINE_Koneen miehist\xc3\xb6n m\xc3\xa4\xc3\xa4r\xc3\xa4 oli kaksi henke\xc3\xa4. Aseistuksena siin\xc3\xa4 olivat 2\xc3\x977,7\xc2\xa0mm konekiv\xc3\xa4\xc3\xa4rit sek\xc3\xa4 2\xc3\x9730\xc2\xa0kg:n pommit. Kantama oli 900 kilometri\xc3\xa4. Huippunopeus oli 300\xc2\xa0km/h, matkanopeus 185\xc2\xa0km/h ja voimalaite yksirivinen Nakajima Kotobuki Kai-2 -t\xc3\xa4htimoottori, teholtaan 630\xc2\xa0hv (470\xc2\xa0kW). Nousuaika 3\xc2\xa0000\xc2\xa0m 6\xc2\xa0min. 30\xc2\xa0sek. ja lakikorkeus 7\xc2\xa0250\xc2\xa0m._NEWLINE_E8N k\xc3\xa4ytettiin l\xc3\xa4hinn\xc3\xa4 kevyill\xc3\xa4 lentotukialuksilla sek\xc3\xa4 raskailla risteilij\xc3\xb6ill\xc3\xa4 ja taistelulaivoilla: kuten Nagato, Haguro ja Haruna. Konetyypin korvasivat my\xc3\xb6hemmin Aichi E13A sek\xc3\xa4 Mitsubishi F1M.'